Решение на Общия съд от 21 януари 2014 г. — Bial-Portela/СХВП - Probiotical (PROBIAL)
(Дело T-113/12)1
(Марка на Общността — Производство по възражение — Заявка за фигуративна марка на Общността „PROBIAL“ — По-ранни словни и фигуративни национални марки, международна и марка на Общността, наименование на търговски обект, търговско наименование и лого „Bial“ — Относителни основания за отказ — Член 8, параграф 1, буква б) и параграфи 4 и 5 от Регламент (ЕО) № 207/2009)
Език на производството: английски
Страни
Жалбоподател: Bial-Portela & Cª, SA (São Mamede do Coronado, Португалия) (представители: B. Braga da Cruz и J. Pimenta, avocats)
Ответник: Служба за хармонизация във вътрешния пазар (марки, дизайни и модели) (представител: P. Geroulakos)
Друга страна в производството пред апелативния състав на СХВП, встъпила в производството пред Общия съд: Probiotical SpA (Novara, Италия) (представител: I. Kuschel, avocat)
Предмет
Жалба срещу решението на четвърти апелативен състав на СХВП от 20 декември 2011 г. (преписка R 1925/2010-4) относно производство по възражение между Portela & Ca, SA и Probiotical SpA.
Диспозитив
Отхвърля жалбата.
Осъжда Bial-Portela & Cª, SA да заплати съдебните разноски.
____________
1 ОВ C 165 9.6.2012 г.